VILNIAUS DARŽELIO - MOKYKLOS,,ŠALTINĖLIS” NAUDOJIMOSI BIBLIOTEKA TAISYKLĖS

I. BENDROJI DALIS

1. Bendrosios naudojimosi biblioteka taisyklės (toliau – taisyklės) nustato bendrą naudojimosi biblioteka tvarką.

 2. Bibliotekos fondai yra valstybės ir mokyklos nacionalinis turtas, saugomas valstybės įstatymų nustatyta tvarka. Biblioteka turi teisę naudotis visi mokyklos bendruomenės nariai.

3. Biblioteka garantuoja kiekvienam skaitytojui turimos informacijos prieinamumą.

 4. Naudojimasis biblioteka yra nemokamas.

II. SKAITYTOJŲ IR LANKYTOJŲ APTARNAVIMO ORGANIZAVIMAS

 5. Asmenys, norėdami naudotis biblioteka, privalo užsiregistruoti bibliotekoje.

6. Kiekvienas skaitytojas yra supažindinamas su naudojimosi biblioteka taisyklėmis ir įsipareigoja jas vykdyti.

7. Bibliotekos lankytojas – kiekvienas asmuo, apsilankęs bibliotekoje, nepaisant jo apsilankymo tikslo (paimti arba grąžinti spaudinį ar kitą iš bibliotekos pasiskolintą dokumentą, pratęsti jo grąžinimo terminą, gauti informaciją, aplankyti parodą ir pan.).

8. Skaitytojai ir lankytojai apskaitomi vadovaujantis Lietuvos Respublikos standartu ,,Bibliotekos fondo ir darbo apskaitos vienetai” (LST 1403 – 95).

III. SKAITYTOJŲ IR LANKYTOJŲ APTARNAVIMO TVARKA

9. Skaitytojas į namus gali gauti ne daugiau kaip du spaudinius ir ne ilgesniam kaip dviejų savaičių laikotarpiui. Naujai gautiems ir didelę paklausą turintiems spaudiniams išdavimo į namus terminą nustatyti ar jį riboti gali biblioteka.

10. Skaitytojo prašymu, naudojimosi spaudiniais ir kitais dokumentais terminas gali būti pratęstas, jeigu jų nereikalauja kiti skaitytojai.

11. Skaitytojas savo formuliare pasirašo už kiekvieną spaudinį ar kitą dokumentą. Juos grąžinus, tokia pat tvarka skaitytojo akivaizdoje pasirašo bibliotekininkas.

12. Spaudinių ir kitų dokumentų išdavimas apskaitomas vadovaujantis Lietuvos Respublikos standartu ,,Bibliotekos fondo ir darbo apskaitos vienetai” (LRS 1403-95).

IV. SKAITYTOJŲ TEISĖS, PAREIGOS IR ATSAKOMYBĖ

13. Skaitytojas turi teisę: - gauti iš bibliotekos fondo spaudinius ir kitus dokumentus laikinam naudojimuisi į namus; - gauti išsamią informaciją apie bibliotekos fondą; - lankytis bibliotekoje rengiamose parodose ir renginiuose; - pareikšti savo nuomonę apie bibliotekos darbą, prašyti pratęsti spaudinių ir kitų dokumentų grąžinimo terminą.

14. Skaitytojas privalo: - tausoti ir saugoti bibliotekos spaudinius ir kitus dokumentus, negadinti bibliotekos inventoriaus; - neišnešti spaudinių ir kitų dokumentų iš bibliotekos patalpų, jei jie neįrašyti į skaitytojo formuliarą; - nustatytu laiku grąžinti paimtus spaudinius ar kitus dokumentus arba pratęsti naudojimosi jais terminą; - nekeisti bibliotekos fondo sustatymo tvarkos; - bibliotekos patalpose laikytis tylos, netrukdyti dirbti kitiems skaitytojams ir bibliotekininkui.

 15. Skaitytojo atsakomybė: - praradęs ar nepataisomai sugadinęs spaudinį ar kitą dokumentą, skaitytojas privalo jį pakeisti tokiu pat arba bibliotekos pripažintu lygiaverčiu, arba atlyginti dešimteriopą jo rinkos kainą (šiuo atveju kainą nustato sudaryta komisija); - už nepilnamečių skaitytojų prarastus ar nepataisomai sugadintus spaudinius bei kitus dokumentus atsako jų tėvai; - pabaigęs mokyklą ar dėl kitų priežasčių išeidamas iš mokyklos mokinys privalo atsiskaityti su biblioteka.

V. BIBLIOTEKOS TEISĖS IR PAREIGOS

16. Biblioteka turi teisę: - informuoti kitas bibliotekas apie skaitytojus, piktybiškai nevykdančius naudojimosi biblioteka taisyklių; - suderinus su mokyklos direktoriumi vieną mėnesio darbo dieną neaptarnauti skaitytojų. Šią dieną skirti fondo valymui, dezinfekavimui, kitiems bibliotekos darbams.

17. Biblioteka privalo: - informuoti skaitytojus apie spaudinių fondą ir teikiamas paslaugas; - užtikrinti galimybę skaitytojams naudotis bibliotekos fondais; - nuolat tobulinti skaitytojų aptarnavimo organizavimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_